واشينطون (ب لونݣلي : Washington D.C) هي لعاصمة لفيديرالية ديال لميريكان. تأسسات نهار 16 يوليوز 1790، ملّي تافق لكونݣرس ديال لميريكان باش يبنيو عاصمة جديدة د لبلاد اللي كانت عاد ستاقلاّت. تسمّات لمدينة ب سميت جورج واشينطون، اللي كان أول رئيس ديال لميريكان. واشينطون مدينة مهمة ف لعالم، و فيها السفارات ديال 176 بلاد. واشينطون فيها لمقر ديال لكونݣرس و الدار لبيضا (الدار د الرئيس د لميريكان) و لپينطاݣون (وزارة الدفاع د ميريكان)، و لبنك الدولي و صندوق النقد الدولي. على حساب إحصاء ديال 2020، تيسكنو ف واشينطون شويا كتر من 689.545 واحد.